Source: https://red-pill.eu/forum070/viewtopic.php?p=15057
Timestamp: 2019-12-12 08:06:39+00:00
Document Index: 2963132

Matched Legal Cases: ['Sodišče ', 'Sodišče ', 'Sodišče ', 'Sodišče ', 'Sodišče ', 'sodišče ', 'sodišče ', 'Sodišče ']

Sodišče ugodilo Telekomu v primeru T-2 - Neuradni Telemach forum
Sodišče ugodilo Telekomu v primeru T-2
Odgovor Napisal/-a Deky_ » 20. Okt 2010 18:34
Banke ne smejo družbi T-2 z njenih računov izplačati denarnih zneskov v višini 1,3 milijona evrov oziroma 6.631 evrov
Sodišče je prepovedalo bankam, da z računov, ki jih ima odprte družba T-2 , izplača tej družbi ali komu drugemu po njenem nalogu denarnih zneskov v višini 1,3 milijona evrov z zakonskimi zamudnimi obrestmi v enem oziroma 6.631,30 evra z zakonskimi zamudnimi obrestmi v drugem postopku. Takšna sklepa o predhodni odredbi je danes prejel Telekom Slovenija [TLSG 91,42 -0,09%].
Kot so iz Telekoma sporočili prek Seoneta, so namreč uspeli izkazati obstoj obeh pogojev za izdajo predhodne odredbe iz zakona o izvršbi in zavarovanju, in sicer, »da je v posameznem postopku že izdan ustrezen sklep o izvršbi, ter da je podana objektivna nevarnost, da bo brez izdaje predhodne odredbe uveljavitev terjatve onemogočena oziroma precej otežena«. Kot pojasnjujejo na Telekomu, so zadnji pogoj izkazali s trditvami in dokazi o slabem finančnem stanju družbe T-2, »ki se izpostavlja kot poslovna izguba, visoka zadolženost, kapitalska neustreznost, nesprejemljivo visoko tveganje v povezavi s plačilno sposobnostjo ter višini neporavnanih obveznosti družbe T-2 do Telekoma Slovenije«.
vir: http://www.finance.si/292676/Sodi%B9%E8 ... rimeru-T-2
Re: Sodišče ugodilo Telekomu v primeru T-2
Odgovor Napisal/-a lithium » 20. Okt 2010 19:08
Zanimivo, kako hitro delajo sodišča za državna podjetja
Odgovor Napisal/-a JtS® » 29. Nov 2010 19:07
Sodišče je po neuradnih inforamcijah operaterju T-2 dalo še dva meseca časa za sanacijo. Če bo ta neuspešna, bo uvedlo stečajni postopek.
Po poročanju Financ je Telekom Slovenije od sodišča zahteval takojšnjo uvedbo stečajnega postopka proti T-2, a je sodišče ugodilo mariborski telekomunikacijski družbi, ki je prosila za odlog. Po neuradnih informacijah naj bi imel T-2 sedaj še dva meseca časa za sanacijo, če ta ne bo uspešna, pa se bo uveden stečajni postopek.
Največji lastnik T-2, investicijska družba Zvon Ena Holding že več mesecev neuspešno išče kupca za zadolženo podjetje. Telekom Slovenije je zahteval uvedbo stečajnega postopka, ker naj bi mu T-2 dolgoval 13 milijonov evrov za uporabo infrastrukture. Medtem pa T-2 v tožbi od Telekoma zahteva 130 milijonov evrov odškodnine zaradi domnevnega omejevanja konkurence.
Več o usodi T-2 bo torej znanega čez dva meseca.
Odgovor Napisal/-a lithium » 29. Nov 2010 20:04
Še nekaj "neuradnega" v današnjih financah...
Neuradno: navdušenja nad prodajo T-2 največji državni banki za evro ni
Mariborsko sodišče je dalo telekomunikacijskemu operaterju T-2 časa do 3. januarja, preden bo odločalo o stečaju. Do takrat mora izpeljati postopke za povečanje osnovnega kapitala in odpraviti morebitne razloge za insolventnost družbe.
Stečaj je septembra predlagal državni Telekom Slovenije [TLSG 90,29 -1,24%], ki mu cerkveni T-2 za opravljene storitve po pogodbah dolguje okoli 13 milijonov evrov. T-2 sicer toži Telekom za 130 milijonov evrov zaradi domnevne zlorabe prevladujočega položaja.
Dvomi o uspehu sanacije
Čeprav so na T-2 - vsaj tako pravijo - prepričani, da razlogov za stečaj ni in da tega ne bo, naši viri menijo drugače: "Veliko upanja, da bi se družbe v (ne)posredni lasti mariborske nadškofije rešile, ni."
In to čeprav podjetja pred finančnim zlomom poskušata rešiti svetovalna skupina TMF in ekipa banke Rothschild . Spomnimo, o finančnem zlomu nadškofije smo pisali že večkrat. Prek svojih družb - Gospodarstvo Rast, Zvon Ena Holding in T-2 - se je skupina v minulih letih zadolžila za 700 milijonov evrov.
Pred dnevi je NLB Zvonu Ena Holdingu [ZVHR 0,20 0,00%] poslala ponudbo za odkup telekomunikacijske družbe T-2 za evro, vendar pa po neuradnih informacijah nad ponudbo ni bilo navdušenja. T-2 je namreč večji dolžnik banke in ima pri skupini NLB (posredno) za 200 milijonov evrov posojil - 80 milijonov neposredno, preostanek pa prek Zvona Ena Holdinga. Banke so po naših informacijah razočarane, svetovalci mariborske nadškofije pa pripravljajo scenarij, kako ta teden nadaljevati.
Večji optimisti sicer menijo, da so še vedno na voljo poti za izognitev stečaju - recimo prisilna poravnava, prevzem, ki bi ga opravil strateški partner, ali konverzija terjatev v lastniške deleže. Spomnimo, okoli 80 milijonov evrov T-2 dolguje za gradnjo omrežja še Gratelu .
Zvon Ena že dalj časa neuspešno prodaja T-2. Zainteresirana sta bila Telekom Austria (pod katerega v Sloveniji sodi mobilni operater Simobil ) in belgijski zasebni naložbeni sklad Amisco (ta je v Sloveniji lastnik Amisa), a sta že pred mesecem obupala zaradi želja nadškofije. Po drugi strani pa sta po neuradnih informacijah tudi že obupala nad željami iz Zvona Ena.
Odgovor Napisal/-a DuxVinedorum » 30. Nov 2010 11:32
Ajajaj, ta bi bila pa neumnost stoletja. Prodati drzavni banki NLB = prodati Telekomu = nacionalizirati (pa bodo ze ta rdeci poskrbeli, da se konkurenco unici).
Re: Sodišče ugodilo Telekomu v primeru Sinfonika
Odgovor Napisal/-a avgi » 16. Jun 2011 13:21
Sinfonika dokončno izgubila proti Telekomu
Prav tako se je sodba v sodnem sporu med Telekomom Slovenije in Sinfoniko je postala pravnomočna, saj jo je potrdilo tudi višje sodišče, so nam potrdili na sodišču. Spomnimo, Sinfonika je Telekom tožila zaradi domnevne zlorabe prevladujočega položaja pri uvedbi storitve centrex.